রাখি বলেন, ‘যখন আমি সিনটি শুট করছিলাম, বেশ টেনশনে ছিলাম। আগে কখনও এমন সিন শুট করিনি। তাই একটু অস্বস্তিতে ছিলাম। আমাকে আধ বোতল অ্যালকোহল নিতে হয়েছিল। আমি জানতাম না ছবিতে কিসিং সিন রয়েছে৷ কিন্তু চরিত্রের তেমনই চাহিদা ছিল। যখন আমি সিনটি করব না বলে জানাই, নির্মাতা বলে তারা আমাকে শেখাবে। যখন আমি শুট করছিলাম বারবার মিকা সিংয়ের কথা মনে পড়ছিল। আমি কিছুতেই ওই ঘটনাটা মন থেকে সরাতে পারছি না৷ ভয় পাচ্ছিলাম। বারবার মনে হচ্ছিল কেউ আমার সুযোগ নিচ্ছে। আমার একবারও মনে হয়নি আমি ক্যামেরার সামনে অভিনয় করছি। মনে হচ্ছিল, এগুলো আবার আমার সঙ্গে ঘটছে।’